Na osnovi članaka 2., 48. i 49. Zakona o predškolskom odgoju i obrazovanju (''Narodne novine'' broj 10/97, 107/07, 94/13, 98/19,57/22,101/23) te na osnovi članka 20. Statuta Općine Tinjan (''Službene novine Općine Tinjan“ broj 04/17 – pročišćeni tekst, 3/20, 3/21, 2/22), Općinsko vijeće Općine Tinjan na sjednici održanoj dana 14.travnja 2025.godine, donijelo je

**Godišnje izvršenje Programa javnih potreba u području predškolskog odgoja i obrazovanja**

**za Općinu Tinjan u 2024. godini**

**Članak 1.**

Ovim Programom utvrđuju se oblici, opseg i način zadovoljavanja javnih potreba u području predškolskog odgoja i obrazovanja za Općinu Tinjan te obim, način i dinamika financiranja tih potreba u 2024. godini iz Proračuna Općine Tinjan.

Javne potrebe iz stavka 1. ovoga članka zadovoljavat će se ostvarivanjem: 1) primarnih programa za tri vrtićke skupine i jednu jasličku skupinu u Područnom vrtiću Tinjan u cjelodnevnom programu, uzrasta od navršene druge godine života do polaska u osnovnu školu, sukladno članku 15. Zakona o predškolskom odgoju i obrazovanju te 2) minimalnog programa za djecu predškolskog uzrasta za skupinu djece koja prije polaska u osnovnu školu nisu bila obuhvaćena primarnim programima u Dječjem vrtiću.

**Članak 2.**

U smislu članka 1. ovog Programa, u Proračunu Općine Tinjan za 2024. godinu osigurat će se sredstva za:

Izvršenje

 1. Redoviti program Dječjeg vrtića 307.500,00 eur 296.057,34

 2. Tekuće donacije za predškolski odgoj 2.000,00 eur 330,38

 **UKUPNO: 309.500,00 eur 296.387,72**

**Članak 3.**

Potrebe iz članka 2. ovog Programa financirat će Općina Tinjan sukladno Sporazumu o financiranju djelatnosti Dječjeg vrtića «Olga Ban» Pazin te sukladno priljevu sredstava u Proračun.

**Članak 4.**

Ovaj Program stupa na snagu osmog dana od dana objave u Službenim novinama Općine Tinjan, a primjenjuje se od 01.01.2024. godine.

KLASA: 400-01/25-01/02

URBROJ: 2163-37-02/02-25-4

Tinjan, 14.4.2025. godine

OPĆINSKO VIJEĆE OPĆINE TINJAN

Predsjednik Općinskog vijeća

Igor Antolović, v.r.